Քիմ Բեսինջեր

**Քիմ Բեսինջեր** (, ), իրական անունը Կիմիլի Էնն Բեսինջեր', անգլ․ Kimila Ann Basinger), ամերիկացի դերասանուհի։

«Օսկար» և «Ոսկե Գլոբուս» մրցանակների դափնեկիր «Լոս Անջելիսի գաղտնիքները» («L.A. Confidential») ֆիլմում երկրորդական պլանի կանացի դերակատարման համար։ Ամուսնացած է եղել Հոլիվուդյան դերասան Ալեք Բոլդուինի հետ։

## Կենսագրություն
[250px|մինի|ձախից|Քիմ Բեսինջերը և [Ալեք Բոլդուինը 1994 թվականին]]
Ծնվել է 1953 թվականի դեկտեմբերի 8-ին ԱՄՆ-ի Ջորջիա նահանգի Աթենս քաղաքում։ Նա ունի երկու ավագ եղբայրներ և երկու կրտսեր քույրեր։ Հայրը աշխատել է ֆինանսական խորհրդական, իսկ մայրը մանեկենուհի էր։ 17 տարեկան հասակում Բեսինջերը հաղթում է «Միսս Ջորջիա» նահանգային գեղեցկության մրցույթում։ Այնուհետև տեղափոխվում է Նյու Յորք, մասնակցություն է ունենում «Միսս Ամերիկա» մրցույթին, սկսում է աշխատել նորաձևության բիզնեսում։ 1970-ական թվականների սկզբին հանդիսանում էր ամերիկյան ամենահանրահայտ մոդելներից մեկը, հայտնվում էր տասնյակ ամսագրերի կազմերին։ Այդ ընթացքում նա հաճախում է Neighborhood Playhouse թատերական դպրոցի բաժինները և երգում էր ակումբներում։ 1976 թվականին տեղափոխվում է Լոս Անջելես, որտեղ սկսում է փոքրիկ դերեր խաղալ կինոյում։ Առաջին գլխավոր դերը ստանում է «Հիացմունքի դիմանկարը» («Katie: Portrait of a Centerfold») ֆիլմում։

1981 թվականին դերասանուհին, «Անողորմ երկիր» («Hard Country») ֆիլմի նկարահանումների ժամանակ, ծանոթանում է նկարիչ-դիմահարդար Ռոն Բրիտոնի հետ, որը հետագայում դառնում է նրա ամուսինը։ Ֆիլմը ձախողվում է վարձույթում և նկարահանումների նոր առաջարկներ չկային, այդ պատճառով Բեսինջերը մտածում է փոխել մասնագիտությունը։ Նա նկարահանվում է «Playboy» ամսագրի համար, որից հետո ստանում է մի քանի առաջարկներ։
250px|ձախից
1983 թվականին Բեսինջերը նկարահանվում է «Երբեք մի ասա «երբեք»» («Never Say Never Again») ֆիլմում՝ Ջեյմս Բոնդի մասին ֆիլմերի շարքից։ Դրանից հետո նա հայտնվում է «Տղամարդը, որ սիրում էր կնոջը» («The Man Who Loved Women»), «Նադին» («Nadine»), «Կույր ժամադրություն» («Blind Date») կատակերգություններում։ Մեծ հաջողություն է ունենում նրա մասնակցությամբ էրոտիկ «Ինն ու կես շաբաթ» («Nine 1/2 Weeks») ֆիլմը։ Չնայած կինոթատրոններում հավաքը բավականին համեստ էին՝ 6,4 միլլիոն դոլլար, սակայն վիդեովարձույթում ֆիլմի վաճառքի շնորհիվ, Բեսինջերը վաստակում է բավականին զգալի եկամուտ։ 1989 թվականին նա խաղում է Բեթմենի ընկերուհու դերը ռեժիսոր Թիմ Բյորտոնի ֆիլմում։ 1989 թվականին Բեսինջերը 20 միլլիոն դոլլար գումարով գնում է Ջորջիա նահանգի Բրասելտոն քաղաքը։

«Ամուսնանալու սովորություն» («The Marrying Man») ֆիլմի նկարահանումների ժամանակ նրա և Ալեք Բոլդուինի միջև առաջանում է ծանոթություն, որը 1993 թվականին պսակվում է ամուսնությամբ։ 1995 թվականին նա ունենում է աղջիկ՝ Այլենդ, որից հետո նրա ստեղծագործ կյանքում տեղի է ունենում որոշակի դադար։ 1993 թվականին Main Line Pictures կինոընկերությունը պայմանագրի պայմանները խախտելու պատճառով Բեսինջերից դատական հայցով շահել է 8,9 միլլիոն դոլլար գումար (Կիմի կողմից սնանկության հայտարարություն տալուց և հետագա բողոքարկումներից հետո կողմերը պայմանավորվում են 3,8 միլլիոն դոլլարի շուրջ)։

1997 թվականին Բեսինջերը մարմնավաճառի դեր է կատարում «Լոս Անջելիսի գաղտնիքները» («L.A. Confidential») ֆիլմում, որի համար ստանում է «Օսկար» և «Ոսկե Գլոբուս» մրցանակներ «Երկրորդ պլանի կանացի դերակատարուհի» անվանակարգում։

2002 թվականին ստանում է «8 մղոն» («8 Mile») ֆիլմի գլխավոր դերերից մեկը, որտեղ կատարում է Ջիմմի «Ճագար» կրտսերի, որին խաղում էր Էմինեմը (անգլ․ Eminem), մոր դերը։

Երկու տարի անց Քիմը և Ալեք Բոլդուինը ամուսնալուծվում են։ Բեսինջերը պահպանում է պահանջարկ ունեցող դերասանուհու կարգավիճակը, 2010 թվականին թողարկվում է նրա մասնակցությամբ «Չառլի Սան-Կլաուդի երկակի կյանքը» («Charlie St. Cloud»)ֆիլմը, իսկ 2014 թվականին՝ «Ես այստեղ եմ» դանիական ֆիլմը։

## Հետաքրքիր փաստեր
* Քիմ Բեսինջերը հանդիսանում է բուսակեր։
* Նկարահանվել է Թոմ Պետտիի (Tom Petty) «Mary Jane's Last Dance» տեսահոլովակում (1993 թվական)։
* Կինոարտադրությունում իր ավանդի համար Քիմը արժանանում է Աստղի Հոլլիվուդի Փառքի Ծառուղիում։ Նրա աստղի համարն է 7021։
* Դերասանուհին հանդիսանում է ԱՄՆ-ի Դեմոկրատական կուսակցության անդամ։

## Ֆիլմագրություն
### Դերակատարումներ

### Պրոդյուսեր

## Աղբյուրներ

* 
* 

## Ծանոթագրություններ

Կատեգորիա:1953 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացի պարուհիներ
Կատեգորիա:Բուսակերներ
Կատեգորիա:Դեկտեմբերի 8 ծնունդներ
Կատեգորիա:Երկրորդ պլանի լավագույն դերասանուհի Օսկարի մրցանակակիրներ
Կատեգորիա:Թատրոնի դերասանուհիներ
Կատեգորիա:Հոլիվուդյան դերասաններ